**Līgums Nr.*****IzL/\_\_/\_\_-\_\_\_\_ VS***

***Nr.DIKS-20-113-lī***

|  |  |
| --- | --- |
| Rīgā | 2020. gada 27. janvārī |

**Rīgas domes Izglītības, kultūras un sporta departaments, turpmāk-**Departaments vai Pircējs, reģ. Nr. 90011524360, direktora p.i. I.Balamovska personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes 2009. gada 17. decembra nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses un

**AS “VIADA Baltija”,** reģistrācijas Nr. 40103867145, valdes *locekļa* Arūnas Šatkus personā, kura rīkojas uz statūtu pamata,turpmāk - Pārdevējs, no otras puses, abi kopā un katrs atsevišķi saukti - Puses,

ievērojot abu Pušu brīvi un apzināti pausto gribu, bez maldības, viltus un spaidiem, pamatojoties uz Rīgas domes Izglītības, kultūras un sporta departamenta iepirkumu „Degvielas iegāde Rīgas domes Izglītības, kultūras un sporta departamenta vajadzībām”, identifikācijasNr. RD IKSD 2019/33rezultātiem, noslēdz šādu līgumu, turpmāk - Līgums:

1. **Līguma priekšmets**
	1. Pārdevējs pārdod, bet Pircējs pērk SIA „ AS „VIADA Baltija” degvielas uzpildes stacijās degvielu, turpmāk – Prece, Latvijas Republikas teritorijā un pie Pārdevēja partneriem Eiropā, turpmāk - DUS, izmantojot Pārdevēja derīgu VIADA degvielas uzpildes karti, turpmāk – Karte.
	2. Par derīgu uzskatāma Karte, kura atbilst Pārdevēja izdoto degvielas uzpildes kartes raksturlielumam un kuras tekošajā kontā, turpmāk - Konts, atrodas tik liela naudas summa, kas nepieciešama un pietiekama Pircēja izvēlēto Preču cenu samaksai.
	3. Pārdevējs saskaņā ar Pārdevēja iesniegto piedāvājumu nosaka Pircējam pastāvīgu atlaidi no degvielas mazumtirdzniecības cenas pirkuma izdarīšanas brīdī 8% (astoņi procenti).
	4. Līguma kopējā summa ir EUR **29 040**  (divdesmit deviņi tūkstoši četrdesmit *euro*, 00 centi), kas sastāv no pamatsummas EUR **24 000,00**  (divdesmit četri tūkstoši *euro*, 00 centi) un PVN pēc 21 % likmes, kas sastāda EUR **5 040,00**  (pieci tūkstoši četrdesmit *euro*, 00 centi).

1. **Pušu tiesības un pienākumi**
	1. Pircējs, pasūtot Pārdevējam papildu Kartes, apņemas aizpildīt Kartes pieteikuma veidlapas, norādot Karšu izgatavošanai un turpmākai lietošanai nepieciešamo informāciju.
	2. Pircējs apņemas ievērot Pārdevēja norādījumus, kas attiecas uz Karšu izmantošanu.
	3. Pārdevējs saskaņā ar Pircēja pieprasījumu piešķir Pircējam Kredītu, kāds ir norādīts Kartes pieteikumā. Par Kredīta pārtērēšanu ir atbildīgs Pircējs.
	4. Pircējs var iegādāties jebkuru Preci Pārdevēja DUS, saskaņā ar noteikto Kartes kategoriju.
	5. Pircējs var nodot Kartes lietot trešajām personām un ir materiāli atbildīgs par trešo personu veiktajiem pirkumiem visā Līguma darbības laikā. Jebkura persona, kuras rīcībā ir Pircējam izsniegtā karte, ir uzskatāma par Pircēja pilnvaroto personu rīkoties ar šo Karti Pircēja vārdā, izņemot gadījumu, ja Pircējs pirms tam ir rakstveidā brīdinājis Pārdevēju, ka Karte tiek lietota prettiesiski (6. punkts).
	6. Pamatojoties uz Pircēja aizpildīto Kartes pieteikuma veidlapu, Pārdevējs apņemas izgatavot un izsniegt Pircējam tā pasūtītās Kartes.
	7. Pārdevējs, izgatavojot Pircējam Karti, atver Kartes Kontu, uz kuru Pircējs Kartes darbības laikā var pārskaitīt summu.

2.8. Līdz katra mēneša 10.datumam Pārdevējs iesniedz Pircējam ikmēneša Kartes Konta pārskatu par Konta naudas līdzekļu kustību. Gadījumā, ja Pircējam ir piešķirts Kredīts, Pārdevējs līdz minētajam datumam papildus iesniedz rēķinu elektroniskā formātā (turpmāk - elektronisks rēķins) par iepriekšējo mēnesi. Atskaite un cita informācija, izņemot elektronisku rēķinu, tiek izsūtīta Pārdevējam pa pastu. Gadījumā, ja Pircējs līdz mēneša 10. datumam nav saņēmis elektronisku rēķinu un atskaiti no Pārdevēja, tam par to rakstveidā jāinformē Pārdevējs. Pretējā gadījumā uzskatāms, ka Pircējs to ir saņēmis.

2.9. Pircējs Līguma ietvaros nav saistīts ar konkrētu Preču pasūtījuma apjomu un Līguma izpildes laikā veic pasūtījumus atbilstoši Pircēja vajadzībai un finanšu iespējām.

1. **Rēķina formāts un iesniegšanas kārtība**
	1. Pārdevējs sagatavo grāmatvedības attaisnojuma dokumentus elektroniskā formātā (elektronisks rēķins), atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksas termiņš ir 14 (četrpadsmit) dienu laikā no dienas, kad Pārdevējs iesniedzis Pircējam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.
	4. Puses vienojas, ka elektroniskā rēķina apmaksas termiņu skaita no dienas, kad Pārdevējs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pircējam elektronisku rēķinu, ar nosacījumu, ka Pārdevējs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pircējs to ir pieņēmis apmaksai.
	5. Pārdevējam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	6. Ja Pārdevējs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pircējs šādu elektronisko rēķinu apmaksai nepieņem un neakceptē. Pārdevējam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pārdevējs ir iesniedzis atkārtoto elektronisko rēķinu.
2. **Preču kvalitāte**
	1. Precei, kas tiek pārdota saskaņā ar Līguma noteikumiem, jāatbilst izgatavotājrūpnīcas izsniegtajam kvalitātes sertifikātam un/vai Latvijas Republikas standarta prasībām.
	2. Pretenzijas par Preces kvalitāti Pircējs iesniedz Pārdevējam rakstiskā veidā saskaņā ar Latvijas Republikas normatīvajiem aktiem.
3. **Pušu atbildība**
	1. Pusēm ir pilna materiālā atbildība par Līguma saistību neizpildi vai nepienācīgu izpildi.
	2. Puse, kura pārkāpusi Līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvo aktu noteiktajā kārtībā.
4. **Kartes pazaudēšana**

Ja Karte tiek pazaudēta vai prettiesiski nonāk trešās personas valdījumā, Pircējam par to nekavējoties jāziņo Pārdevējam rakstiskā veidā un pa tālruni 67475500.

1. **Pretenzijas un to izskatīšanas kārtība**
	1. Pretenzijas par varbūtējām kļūdām atskaitē Pārdevējs pieņem rakstiski 60 (sešdesmit) dienu laikā no dienas, kad Pircējs ir saņēmis atskaiti.
	2. Pamatojoties uz Pircēja iesniegumu, Pārdevējs veic izmeklēšanu, kuras rezultātā piestāda izvērstu Konta izrakstu Pircējam 10 (desmit) dienu laikā pēc Pircēja iesnieguma saņemšanas.
	3. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
2. **Kartes un Līguma darbības laiks**
	1. Kartes derīguma termiņš ir uz laiku līdz spēkā ir Līgums.
	2. Līgums stājās spēkā ar tā parakstīšanas brīdiun ir spēkā 12 (divpadsmit) mēnešus līdz 2021. gada 1. februārim vai līdz Līguma 1.5. punktā minētās summas izmantošanai, atkarībā no tā, kurš no nosacījumiem iestāsies pirmais.
	3. Jebkura Puse Līgumu var pārtraukt rakstiski paziņojot otrai Pusei 30 (trīsdesmit) dienas iepriekš.
3. **Nepārvarama vara**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas un ārkārtēju apstākļu rezultātā, kurus Puses nevarēja paredzēt un novērst racionāliem līdzekļiem. Šeit pieskaitāmi dabas katastrofas, ugunsgrēks, plūdi, zibens, elektropadeves bojājumi, blokāde, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kā arī pārējie Pušu kontrolei nepakļautie apstākļi.
	2. Ja Puse neinformē par šādiem apstākļiem otru Pusi saprātīgā laikā un kārtībā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.
	3. Pusēm šādos apstākļos ir jāveic visi pasākumi, lai pēc iespējas samazinātu iespējamos zaudējumus otrai Pusei.
	4. Ja nepārvaramas varas apstākļi pastāv ilgāk kā 3 (trīs) mēnešus, Līguma darbība tiek izbeigta un Puses veic savstarpējo norēķinu.
	5. Nepārvaramas varas apstākļu esamība ir jāpierāda Pusei, kura uz tiem atsaucas.
4. **Noslēguma noteikumi**
	1. Līgums sastādīts 2 (divos) eksemplāros, katrai Pusei pa vienam oriģinālam eksemplāram.
	2. Līguma 3 (trīs) pielikumi ir šī Līguma neatņemamas sastāvdaļas:
		1. 1.pielikums – Tehniskā specifikācija;
		2. 2.pielikums – Piedāvājums;
		3. 3.pielikums – Karšu izmantošanas nosacījumi.
	3. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.
	4. Šajā Līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.
	5. Visi Līguma grozījumi un papildinājumi tiek noformēti rakstveidā un stājas spēkā, kad tos ir parakstījušas abas Puses.
	6. Pircējs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	7. Puses ar saviem parakstiem apliecina, ka viņām ir saprotams Līguma saturs, nozīme un sekas, atzīst Līgumu par pareizu, savstarpēji izdevīgu un labprātīgi vēlas to apliecināt.
5. **Pušu rekvizīti un paraksti**

|  |  |
| --- | --- |
| **Pircējs****Rīgas domes Izglītības, kultūras un sporta departaments** Juridiskā adrese: Krišjāņa Valdemāra iela 5, Rīga, LV-1010Tālrunis: 67026816e-pasts: iksd@riga.lvNorēķinu rekvizīti:Rīgas pilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360 PVN. reģ. Nr.: LV90011524360Banka: AS “Luminor Bank AS”Kods: NDEALV2XKonts: LV\_\_\_\_\_\_\_\_\_\_\_\_\_\_\_\_RD iestādes kods: 210 \_\_\_\_\_\_\_\_\_\_\_\_\_\_\_\_\_ *Paraksts Ivars Balamovskis*\_\_\_\_\_\_\_\_\_\_\_\_\_ *Datums* | **Pārdevējs** **AS “VIADA Baltija”**Reģistrācijas Nr.: Juridiskā adrese:  Rīga, Tālrunis:e-pasts: Banka: Kods: Konts:  \_\_\_\_\_\_\_\_\_\_\_\_\_\_\_\_\_ *Paraksts Arūnas Šatkus*\_\_\_\_\_\_\_\_\_\_\_\_\_*Datums* |